Slegs een uit 394 hospitale voldoen aan standaardeSlegs een uit 394 staatshospitale het aan aal die aanvaarbare standaarde voldoen in ŉ oudit wat deur die departement van gesondheid gedoen is, berig City Press. Die Witrand-psigiatriese hospitaal in Potchefstroom, Noordwes was die enigste mediese instansie wat geoudit is wat voldoen het aan die nodige standaarde rakende netheid, infeksiebeheer en dwelmvoorraad, aanvaarbare personeelhoudings, die veiligheidstandaarde van pasiënte en redelike wagtye. Die oudit is tussen Mei 2011 en Mei 2012 by 3 880 hospitale en klinieke regoor die land gedoen. Inspekteurs het bevind dat 93% van hospitaalsale nie voldoende en funksionele toerusting het om die veiligheid van ma’s en kinders te verseker nie. Slegs 32% van die hospitale en klinieke het voldoende infeksiebeheermaatreëls in plek. Slegs twee van die mediese instansies het maatreëls in plek om pasiënte se veiligheid te verseker. Net onder ŉ derde van personeel word geag dat hulle pasiënte redelik behandel terwyl sowat ŉ kwart van personeel as sorgsaam beskryf word.